《暗香 梅花用白石韵》
明代·彭孙贻

凄凄夜色，且醉扶红袖，倚楼横笛。唤起玉龙，斜月鳞鳞晓星摘。

回首故人天际，欲书寄瑶华无笔。谁共我、枕石山中，霜冷露盈席。

南国，音信寂。纵千里相思，方寸堆积，悲吟当泣。不是思君定谁忆？

犹记一枝送影，香梦人、罗浮空碧。奈可翠禽叫转，不归也得。

作者简介：彭孙贻（1615~1673年），字仲谋，一字羿仁，号茗斋，自称管葛山人，浙江海盐武原镇（今浙江海盐市）人。明末清初学者，彭孙遹从兄，南明隆武朝太常寺卿彭观民之子。